[{"text_idx": "#000001", "text": "How can you help?Affiliate with usAffiliate with us"}, {"text_idx": "#000002", "text": "Mae Clybiau Bechgyn a Merched Cymru yn fudiad gwaith ieuenctid gwirfoddol cenedlaethol sy'n cynnig cyfleoedd newydd a deniadol i bobl ifanc drwy ddarparu rhaglen lawn ac amrywiol o weithgareddau addysgol, diwylliannol, chwaraeon a chymdeithasol."}, {"text_idx": "#000003", "text": "O'i ddechreuadau cynnar yn yr 1920au, mae'r sefydliad wedi datblygu i gael ei gydnabod fel un o'r sefydliadau gwaith ieuenctid mwyaf blaengar yn y DU. Mae'r mudiad yn parhau i gynnig gwasanaeth a chefnogaeth i bobl ifanc ledled Cymru mewn clybiau traddodiadol i fechgyn a merched, clybiau ieuenctid cymunedol a chlybiau sy'n darparu chwaraeon a gweithgareddau."}, {"text_idx": "#000004", "text": "Cynorthwyo yn y broses o ddatblygiad moesol, diwylliannol, meddyliol a chorfforol pobl ifanc er mwyn sicrhau trosglwyddiad llyfn i fywyd fel oedolyn."}, {"text_idx": "#000006", "text": "Bod wrth galon y gymuned."}, {"text_idx": "#000009", "text": "Cefnogi pobl ifanc a'u hanghenion newidiol yn y cyfnod heriol hwn drwy ddarparu mannau diogel, chwaraeon, cyfleoedd hyfforddi a phrosiectau i'w galluogi i gyflawni eu potensial a'r cyfle i gymryd rhan mewn cyfleoedd sy'n newid bywydau."}, {"text_idx": "#000010", "text": "Ers bron i 100 mlynedd mae ein sefydliad wedi bod yn cefnogi pobl ifanc a chlybiau ledled Cymru."}, {"text_idx": "#000011", "text": "Dewch i adnabod y bobl sy'n gwneud yr holl weithgareddau a phrosiectau y mae CBM Cymru yn rhan ynddynt yn bosibl."}, {"text_idx": "#000012", "text": "Heddiw, mae gennym aelodaeth o dros 100 o glybiau sy'n darparu gwaith ieuenctid a chwaraeon ledled Cymru."}, {"text_idx": "#000013", "text": "Rydym yn cynnig cefnogaeth a hyfforddiant i bobl ifanc i'w helpu i ddatblygu'n aelodau cyfrifol a gwerthfawr o'u cymunedau a sicrhau bod pob person ifanc yn cael mynediad cyfartal at y cyfleoedd hyn."}, {"text_idx": "#000015", "text": "Rydym yn cynnig cyfle i glybiau gymryd rhan mewn prosiectau, gweithdai anffurfiol a'n cyfnewidfa ieuenctid flynyddol gyda'n partneriaid yn yr Almaen. Rydym yn darparu hyfforddiant i arweinwyr a gwirfoddolwyr gan gynnwys Cymhwyster Gwaith Ieuenctid Lefel 2 a 3."}, {"text_idx": "#000016", "text": "Rydym hefyd yn rhoi cyngor i glybiau ar gyllid, cynaliadwyedd a gwneud cais am statws elusennol."}]